Sammendrag forelesning ”Introduksjon Nyreanatomi”, 3. semester:

Forelesningen gir en introduksjon til ukens tema og de etterfølgende forelesningene i nyrenes anatomi og fysiologi. Hovedhensikten er å gi et overordnet innblikk i nyrenes lokalisasjon i kroppen, tilkoblingen til blodkar og urinveier, forholdet til peritoneum, og makroskopisk aspekt. Det fokuseres særlig på tilknytning til kunnskap ervervet fra forutgående kurs i thoraxdisseksjon og overflateanatomi, samt demonstrasjonene fra 1. og 2. semesteruke. Det vises en filmatisert demonstrasjon av nyrenes makroanatomi.